
Мотиви към предложението за приемане на Наредба за изменение и допълнение на Наредба № 5 за организация на транспортната дейност в община Поморие


1. Причини за приемане на Наредба за изменение и допълнение на Наредба за изменение и допълнение на Наредба № 5 за организация на транспортната дейност в община Поморие
Законът за изменение и допълнение на Закона за автомобилните превози (обн., ДВ, бр. 60 от 07.07.2020 г.), с § 58 изменя и допълва Закона за движението по пътищата и определя правилата за движение по пътищата с индивидуални електрически превозни средства (електрически тротинетки), изискванията за предпазните средства при тяхната употреба, местата, на които е разрешено придвижването им, максимално допустимата скорост на движение и минималната възраст за техните водачи и др. поради, което е налице необходимост от изменение и допълнение на Наредба № 5 за организация на транспортната дейност в община Поморие.
   	Причините за изготвяне на проекта е масовото навлизане на индивидуални електрически превозни средства /ИЕПС/ в обществения живот на гр. Поморие,  реалните предпоставки за възникване на произшествия с тях и липсата на актуална конкретна нормативна регламентация за движението им.    
     	По централните пешеходни зони на Поморие все повече се увеличава придвижването на граждани с велосипеди, тротинетки и различни електрически скутери, в противоречие с изискванията в Закона за движение по пътищата, който изрично забранява това., като по този начин се увеличава и риска от възникване на инциденти с ИЕПС.
      Липсата на контрол върху това недобросъвестно поведение доведе до зачестяване на оплакванията на наши съграждани, които винят общината за това. С оглед гореизложеното, се предлага настоящия проект за Наредба за изменение и допълнение на Наредба № 5 за организация на транспортната дейност в община Поморие.

2. Цели, които се поставят с приемането на Наредба за изменение и допълнение на Наредба за изменение и допълнение на Наредба № 5 за организация на транспортната дейност в община Поморие

        	Целта е с изменението и допълнението на Наредбата да бъдат въведени ясни правила и изисквания  за движението на ИЕПС на територията на общината, вкл. изрично определяне на зони и улици от местната инфраструктура, за които се въвежда забрана за движение на ИЕПС.

3. Финансови и други средства, необходими за приемане на Наредба за изменение и допълнение на Наредба № 5 за организация на транспортната дейност в община Поморие

	За приемането на Наредба за изменение и допълнение на Наредба № 5 за организация на транспортната дейност в община Поморие не са необходими допълнителни финансови средства.

4. Очаквани резултати от приемане на Наредба за изменение и допълнение на Наредба № 5 за организация на транспортната дейност в община Поморие
Приемането на Наредба за изменение и допълнение на Наредба № 5 за организация на транспортната дейност в община Поморие има за цел да подобри пътната безопасност на територията на Община Поморие в частта на движението на индивидуалните електрически превозни средства. 

	5. Анализ на съответствието с правото на европейския съюз:
	Предлаганият проект на Наредба за изменение и допълнение на Наредба за изменение и допълнение на Наредба № 5 за организация на транспортната дейност в община Поморие е съобразен с европейското законодателство - Европейската харта за местно самоуправление и директивите на Европейската общност, както и с разпоредбите и целите на националното и местно законодателство. 
На 14.07.2023г. проектът на Наредба за условията и реда за платено и безплатно паркиране на ППС на територията на град Поморие е публикуван на официалната интернет страница на община Поморие.
            Съгласно чл. 26, ал. 3 и ал.4 от Закона за нормативните актове, в законно установения срок от 14 дни, поради летения туристически сезон, както зачестилите произшествия и инциденти с ИЕПС и необходимостта от последващи и времеемки действия за осигуряване на безопасността на гражданите и гостите на град Поморие и с оглед защита интересите на гражданите, община Поморие е предоставила възможност на заинтересованите лица да депозират своите предложения и становища по проекта за Наредба за изменение и допълнение на Наредба № 5 за организация на транспортната дейност в община Поморие, на e-mail адрес mayor@pomorie.bg или в деловодството на община Поморие на адрес:  гр. Поморие, ул. „Солна” № 5. 

